สร้าง QR Code สไตล์เท่ๆ ด้วย Gooey.ai

แนะนำเว็บไซต์สร้าง QR Code สไตล์เท่ๆ ล้ำๆ ด้วย Gooey.ai โดยมี AI ช่วยคิดให้ เหมาะสำหรับนำไปใช้ประกอบในการประชาสัมพันธ์ เพียงแค่ใส่ URL และคำอธิบายของภาพที่อยากให้แสดงบน QR Code เพียงเท่านี้ก็จะได้ QR Code ตามที่ต้องการแล้ว

เข้าเว็บไซต์ https://gooey.ai/login/?next=/qr-code/ ทำการสมัครสมาชิกผ่านช่องทางที่มี หรือหากเป็นสมาชิกอยู่แล้วกด Sign in ตามช่องทางที่เราเคยสมัคร เพื่อเข้าสู่ระบบได้ทันที

ระบบจะแจ้งว่าเราสามารถใช้งานได้ฟรีมากถึง 1000 Credit ซึ่งได้ทดสอบสร้าง QR Code 1 ครั้ง พบว่าลดไปเพียง 10 Credit เท่านั้นและใช้เข้าชมได้ประมาณ 200 ครั้ง หาก Credit หมดสามารถซื้อเพิ่มเติมได้ หลังจากนั้นเลือกเมนู Explore

เลือกหัวข้อ AI Art QR Code เพื่อเข้าหน้าสร้าง QR Code

ใส่คำอธิบายของภาพที่อยากให้แสดงบน QR Code และ URL โดยในตัวอย่างได้ใส่คำอธิบาย “Students standing at the university” และใส่ URL“https://www.rmutp.ac.th/” แล้วกดปุ่ม Submit

ระบบจะทำการประมวลและแสดงผลลัพธ์ดังภาพ สำหรับการบันทึกภาพ ให้คลิกขวาที่ภาพแล้วเลือก “Save image as..” แล้วเก็บลงบนคอมพิวเตอร์ของเรา และยังสามารถให้ AI สร้าง QR code ในแบบอื่นๆ เพิ่มเติมได้อีกด้วยโดยการกดปุ่ม “Regenerate”